มีผื่นขึ้นบริเวณแขนเหมือนโดนตัวอะไรกัด มีอาการคันเวลาเกา และมันมีจำนวนเพิ่มขึ้นเรื่อยๆ ผื่นมีขนาดจากจุดเล็กๆขยายเป็นประมาณเหรียญบาท เป็นผื่นแดงๆไม่มีอาการอื่นร่วมด้วย และเริ่มรามไปขาแขนอีกข้างเล็กน้อยแล้วครับ
สวัสดีค่ะ การวินิจฉัยที่เป็นไปได้-ตุ่มจากถูกแมลงกัด-ผื่นลมพิษเฉียบพลัน ตามหลังการติดเชื้อในร่างกาย หรือไม่มีสาเหตุที่แน่ชัด-ผื่นผิวหนังอักเสบ เช่นแพ้สารสัมผัสบางชนิดการให้ได้การวินิจฉัยที่แน่นอนจำเป็นต้องเห็นลักษณะผื่นและลักษณะการกระจายตัวของผื่นร่วมด้วย ดังนั้นหากยังมีตุ่มแดงที่ลุกลามเร็ว คันมากจนรบกวนการใช้ชีวิตประจำวัน หรือตุ่มแดงมากมีหนองไหล มีไข้ ควรไปพบแพทย์ค่ะการดูแลตัวเองเบื้องต้น ไม่ไปแกะเกาตุ่มที่คันเพราะอาจเพิ่มโอกาสติดเชื้อที่ผิวหนังจากการเกา อาจใช้วิธีการรับประทานยาแก้แพ้แก้คัน อาบน้ำเปล่าสะอาด หลีกเลี่ยงที่ที่มีฝุ่นหรืออากาศร้อนจัดหรือที่ที่มีแมลงชุกชุม หากสงสัยว่าแพ้สารตัวใดเช่นสบู่ โลชั่น ให้หยุดใช้ไว้ก่อน